38. ΝΟΜΟΘΕΤ. ΔΙΑΤΑΓΜΑ υπ΄ αριθ. 85 της 27/27 Ιουλ. 1973(ΦΕΚ Α΄ 159) Περί παροχής ειδικού επιδόματος εις το ιατρικόν προσωπικόν των νοσηλευτικών ιδρυμάτων και ρυθμίσεως θεμάτων τινών αφορώντων εις το προσωπικόν τούτο. Χορήγησις ειδικού ιατρικού επιδόματος. Άρθρ.1.-1.Από της ισχύος του παρόντος εις το υφ΄ οιανδήποτε σχέσιν υπηρετούν ιατρικόν προσωπικόν των Νοσηλευτικών Ιδρυμάτων Ν.Δ. 2592/.53 «περί οργανώσεως της ιατρικής αντιλήψεως «παρέχεται μηνιαίον ειδικόν επίδομα ως κάτωθι: α)Ιατρικόν προσωπικόν Νοσηλευτικών Ιδρυμάτων εδρευόντων εις πόλεις πραγματικού πληθυσμού επί τη βάσει της τελευταίας απογραφής άνω των 20.000 κατοίκων: αα)Διευθυνταί                                           δρχ.   800 ββ)Επιμεληταί                                              »  1.000 γγ)Βοηθοί μετ΄ ειδικότητος                         »   1.300 δδ)Βοηθοί άνευ ειδικότητος                        »      800 β)Ιατρικόν προσωπικόν Νοσηλευτικών Ιδρυμάτων εδρευόντων εις πόλεις πραγματικού πληθυσμού επί τη βάσει της τελευταίας απογραφής κάτω των 20.000 κατοίκων: αα)Διευθυνταί                                          δρχ.  4.500 ββ)Επιμεληταί                                             »    4.000 γγ)Βοηθοί μετ΄ ειδικότητος                        »    4.000 δδ)Βοηθοί άνευ ειδικότητος                       »    3.500 2.Η υπό της παρ. 2 του άρθρ. 8 του Ν.Δ. 1343/1973 «περί συστάσεως παρά τω Γενικώ Κρατικώ Νοσοκομείω Αθηνών Ρυθμιστικού Κέντρου Διαλογής Ασθενών» προβλεπομένη αποζημίωσις πλήρους και εντατικής απασχολήσεως, παρέχεται αναδρομικώς από 12ης Φεβρ. 1973 εις άπαν το προσωπικόν του Γενικού Κρατικού Νοσοκομείου Αθηνών και το εν αποσπάσει παρ΄ αυτώ υπηρετούν εφ΄ όσον η εκτελουμένη υπ΄ αυτού υπηρεσία τελεί εν συναρτήσει προς την λειτουργίαν του Ρυθμιστικού Κέντρου ως και εις το προσωπικόν του Γραφείου Εισαγωγής Ασθενών. Αποζημίωσις Ειδικευομένων Ιατρών Άρθρ.2.-Δια κοινής αποφάσεως του Πρωθυπουργού, ως Προϊσταμένου του Υπουργείου Προγραμματισμού και Κυβερνητικής Πολιτικής, του Υπουργού Κοινωνικών Υπηρεσιών και του κατά περίπτωσιν αρμοδίου Υπουργού, δημοσιευομένης δια της Εφημερίδος της Κυβερνήσεως, ορίζεται η καταβολή μηνιαίας αποζημιώσεως εις τους ασκουμένους παρά Νοσηλευτικοίς Ιδρύμασι Δημοσίου και Ιδιωτικού Δικαίου ιατρούς προς απόκτησιν ειδικότητος ίσης προς την καταβαλλομένην τοιαύτην εις τους ασκουμένους ιατρούς εις τα Νοσηλευτικά Ιδρύματα του Ν.Δ. 2592/53. Η διάταξις αύτη έχει εφαρμογήν και προκειμένου περί των Νοσηλ. Ιδρυμάτων Ν.Δ. 572/70 Σελ. 158,14(β) Τεύχος 738-Σελ. 56 Δια της υπ΄ αριθ. Γ3/οι.16505 της 24 Σεπτ./5 Οκτ. 1973 και 16605 της 28 Σεπτ./5 Οκτ. 1973 (ΦΕΚ Β΄ 1195) απόφ. Υπ. παρά τω Πρωθυπουργώ, Κυβερν. Πολιτικής, Παιδείας και Κοιν. Υπηρεσιών, απεφασίσθη η χορήγησις α)του βασικού μισθού του 8ου βαθμού των δημοσίων υπαλλήλων, β)του προσωρινού επιδόματος του Ν.Δ. 415/1970 (τόμ. 2Β σελ. 384,79) και γ)του ειδικού επιδόματος του Ν.Δ. 85/1970 εις τους ασκουμένους ιατρούς προς απόκτησιν τίτλου ειδικότητος εις τα κάτωθι Νοσηλευτικά Ιδρύματα: Αρεταίειον, Αιγινήτειον, Ευαγγελισμός, Ατυχημάτων κλπ. Ο Απόστολος Παύλος και Παίδων Αγία Σοφία. Η ανωτέρω αποζημίωσις θα βαρύνη τον προϋπολογισμόν των Ιδρυμάτων. Το ίδιο και στο Νοσηλ. Ιδρυμα Μετοχ. Ταμείου Στρατού (ΝΙΜΙΤΣ) με την αριθ. Φ.870/223088/30 Μαρτ. 1974 (ΦΕΚ Β΄ 376) απ. Υπ. Εθν. Αμύνης και Κοιν. Υπηρεσιών. ΄Αρθρ.3.-Η ισχύς του παρόντος άρχεται από της δημοσιεύσεώς του δια της Εφημερίδος της Κυβερνήσεως. 